Steeplechase
Steeplechase (čita se Stiplčez) je termin koji se prvenstveno odnosi na konjičke utrke sa preponama i vodenim jarcima, ali i na atletsku utrku na 3.000 metara sa preponama za muškarce, a od 2008. i za žene.

Steeplechase u konjičkom sportu

Najpoznatija konjička utrka u steeplechasu Grand National (Velika nacionalna), održava se na liverpoolskom hipodromu Aintree u Metropolitanskom boroughu Sefton, svake godine krajem marta ili početkom aprila.

Prvu utrku pokrenuo je 1839. William Lynn iz Liverpoola, a od 1847. ustalio se naziv Grand National.

Grand National je izuzetno teška i opasna utrka, staza u obliku nepravilnog trokuta duga je 7.200 metara, sa 30 prepreka, od kojih su najopasnije Becher i Valentin. Padovi i odustajanja su toliko česti, da brojni konji (i jahači) uopće ne stignu do cilja.

Steeplechase u  atletici

Prvu steeplechase utrku organizirali su studenti Univerziteta Oxford 1850. Prvi put je trčana na Olimpijskim igrama u Parizu 1900., a od Olimpijade 1920 je standardizirana na 3.000 metara (oko 7,5 krugova na stazi od 400 metara), tako da sudionici moraju preskočiti 28 suhih prepreka i 7 prepreka sa vodenim jarcima.

Prepreke su 91.4 cm visoke, a jedna od njih ima prečku na vrhu od 12,7 cm, odmah iza nje dolazi vodeni jarak, kog treba preskočiti  dug 3,66 metara.

Izvori

Vanjske veze

 U susret OI u Riju: 3.000 m stiplčez

Konjički sport
Atletika